Paterna invita veïns, associacions i juntes de barri a participar en l’elaboració dels Pressupostos Municipals per a 2016
05/11/2015

# Paterna invita veïns, associacions i juntes de barri a participar en l’elaboració dels Pressupostos Municipals per a 2016

[![Paterna invita veïns, associacions i juntes de barri a participar en l’elaboració dels Pressupostos Municipals per a 2016](/images/noticias/2015/11/PRESUPUESTOS2016VAL-NOTICIA.jpg)](/images/noticias/2015/11/PRESUPUESTOS2016VAL-NOTICIA.jpg)

05.11.2015

El nou Equip de Govern socialista vol que els Pressupostos de Paterna per a 2016 siguen el més ajustats a les necessitats i preferències dels seus ciutadans i, amb eixe objectiu, ha invitat tots els veïns, associacions, entitats i Juntes de Barri del municipi que aporten els seus suggeriments i propostes.

Per a arreplegar-les, s’ha habilitat un correu electrònic mispresupuestosparapaterna@paterna.es i un espai en la web municipal de l’Ajuntament www.paterna.es/mispresupuestosparapaterna perquè tots aquells que ho desitgen envien, fins al 12 de novembre com a molt tard, les seues aportacions per als comptes del pròxim exercici que el nou Executiu local està confeccionat.

L’Alcalde de Paterna, Juan Antonio Sagredo ha indicat que “les persones són la prioritat del nou equip de govern” i, basant-se en esta premissa, “des de l’Ajuntament obrim noves vies de participació per a implicar els paterners i paterneres en la gestió dels recursos per al municipi l’any que ve”, ha destacat el primer edil alhora que ha animat a tota la ciutadania paternera i al seu teixit associatiu a participar en l’elaboració dels Pressupostos 2016.

De la mateixa manera, el primer edil ha incidit en que “estos nous pressupostos contemplaran també una menor recaptació per tributs municipals, fruit de la nostra decisió de congelar tots els impostos”.

“Hem abaixat l’ICIO a la mitat per a incentivar la remodelació i rehabilitació d’edificis i vivendes, i estem pendents de la revisió cadastral que este equip de Govern va sol•licitar el primer dia de mandat per a aconseguir una rebaixa de l’IBI”, ha puntualitzat.

Així mateix, Juan Antonio Sagredo ha recordat que “l’Ajuntament arrossega un deute heretat de l’anterior Govern local, al qual cal sumar més de 26 milions del Pla de Pagament a Proveïdors, així com el deute de les entitats municipals que depenen de l’Ajuntament i que, segons Intervenció, amb la suma de tots els deutes, estem en prop d’un 140% d’endeutament.”

Finalment, l’Alcalde ha assenyalat que “en estos moments s’està treballant per a adaptar a la legalitat la Carta de Participació Ciutadana”, perquè, en tal que estiga modificada, convocar a tots els consells de participació ciutadana.